**“AZƏRBAYCAN DƏMİR YOLLARI” QAPALI SƏHMDAR CƏMİYYƏTİ**

**AÇIQ TENDER ELAN EDİR:**

Açıq tender 2 lot üzrə keçirilir:

# Lot-1: neft məhsullarının daşınması üçün 100 (bir yüz) ədəd çən vaqonlarının satın alınması;

Lot-2: 70 (yetmiş) ədəd qapalı vaqonların satın alınması.

Satın alınan malların istehsal tarixi 2023-cü il tarixindən əvvəl olmamalıdır.

“Dövlət satınalmaları haqqında” Azərbaycan Respublikasının Qanununa uyğun olaraq, iddiaçılar öz tender təkliflərini ikiqat zərfdə, hər iki zərfin bağlı tərəfi iddiaçı tərəfindən imzalanıb möhürlənərək təqdim etməlidirlər.

Təkliflərin qiymətləndirilməsində aşağıdakı meyarlara üstünlük veriləcəkdir: aşağı qiymət, çatdırılma müddəti, habelə texniki və keyfiyyət tələblərinə uyğunluq.

Tələb olunan mallar tenderin əsas şərtlər toplusunda nəzərdə tutulmuş sayda və müddətdə təyin edilmiş məntəqəyə təhvil verilməlidir. Tenderdə iştirak etmək istəyən iddiaçılar hər bir lot üzrə aşağıdakı məbləğdə iştirak haqqını göstərilən hesaba köçürdükdən sonra Azərbaycan dilində tərtib olunmuş tenderin əsas şərtlər toplusunu Bakı şəhəri, D.Əliyeva, 230 (“Azərbaycan Dəmir Yolları” Qapalı Səhmdar Cəmiyyəti) ünvandan (Əlaqələndirici şəxslər: Nigar Zeynalova, tel: (+99412) 499-73-15, Elşad Rəhimov 499 44 80, Nilufər İsmayılova 499 47 76, ) ala bilərlər.

İştirak haqqı:

Lot-1: 500 (beş yüz) manat;

Lot-2: 300 (üç yüz) manat.

Satınalan təşkilat: “Azərbaycan Dəmir Yolları” Qapalı Səhmdar Cəmiyyəti

Hesab nömrələri:

AZ57İBAZ38050019449345061205 (AZN);

AZ47İBAZ38150018409345061205 (USD);

AZ64İBAZ38150018109345061205 (RUR).

VÖEN: 9900007721

Bank: Azərbaycan Beynəlxalq Bankı “Nəqliyyat” filialı

Kodu: 805711

VÖEN: 9900001881

Müxbir hesab: AZ03NABZ01350100000000002944

S.W.I.F.T. Code: İBAZAZ2X

İştirak haqqı heç bir halda geri qaytarılmır.

İddiaçılar tenderdə iştirak etmək üçün aşağıdakı sənədləri təqdim etməlidirlər:

* *Müsabiqədə iştirak etmək üçün yazılı müraciət;*
* *Müsabiqədə iştirak haqqının ödənilməsi barədə bank sənədi;*
* *Müsabiqə təklifi (zərflərin açıldığı tarixdən sonra azı 30 (otuz) bank günü qüvvədə olmalıdır);*
* *Müsabiqə təklifi üzrə bank tərəfindən verilmiş, təklifin ümumi məbləğinin 1 (bir) %-i dəyərində bank təminatı (müsabiqə təklifinin son qüvvədə olma tarixindən azı 30 (otuz) bank günü çox qüvvədə olmalıdır);*
* *Hüquqi statusunu təsdiq edən sənədlər (İddiaçının nizamnaməsinin, dövlət reyestrindən çıxarışın və şəhadətnamənin notarial qaydada təsdiq olunmuş surəti);*
* *Rekvizitlər - Bank tərəfindən təsdiq edilmiş bank hesabı, hüquqi və faktiki ünvanı təsdiq olunmuş şəkildə əlavə edilməsi zəruridir (İddiaçının və ya bankın imzası və möhürü ilə təsdiq edilməlidir);*
* *İddiaçının son bir ildəki maliyyə vəziyyəti barədə bank arayışı (Arayışın qeydə alınma tarixi cari rübü əhatə etməlidir, bank hesabından çıxarış təqdim edildiyi halda isə çıxarışın hər bir səhifəsi bankın möhürü ilə təsdiq edilməlidir);*
* *İddiaçıların son bir ildəki fəaliyyəti haqqında vergi orqanları tərəfindən təsdiq olunmuş maliyyə hesabatı (Son maliyyə dövrünə olan məlumatı əks etdirməlidir);*
* *Azərbaycan Respublikasında vergilərə və digər icbari ödənişlərə dair yerinə yetirilməsi vaxtı keçmiş öhdəliklərin olmaması, habelə son bir il ərzində (fəaliyyətini dayandırdığı müddət nəzərə alınmadan) vergi ödəyicisinin Azərbaycan Respublikasının Vergi Məcəlləsi ilə müəyyən edilmiş vəzifələrinin yerinə yetirilməməsi hallarının mövcud olmaması haqqında arayış (Arayışın qeydə alınma tarixi cari rübü əhatə etməlidir, arayış elektron formada əldə olunduğu zaman həmin arayışın notarial qaydada təsdiq olunması mütləqdir);*
* *Satınalma müqaviləsinin icrasını təmin etmək üçün müvafiq sahədə peşəkarlığının, təcrübəsinin, texniki və maliyyə imkanlarının, işçi qüvvəsinin, idarəetmə səriştəsinin, etibarlığının olması (Tələb olunan meyarlar üzrə müvafiq göstəricilər əlavə olunmaqla iddiaçı tərəfindən təsdiq edilmiş sənəd);*
* *Satınalma müqaviləsini bağlamaq səlahiyyətinin olması (rəhbərin təyin edilməsi haqqında əmrin (qərarın) surəti və ya iddiaçının adından digər şəxsin müqavilə bağlamaq səlahiyyətini təsdiq edən sənədin (etibarnamənin) surəti əlavə edilməlidir) ;*
* *Öz əmlakından sərbəst və məhdudiyyətsiz istifadə etmək imkanı, habelə ödəmə qabiliyyəti olması haqqında arayış, habelə müflis elan olunmaması, əmlakı üzərinə həbs qoyulmaması, ödənişə yönəlmiş girovun olmaması, məhkəmənin qərarı ilə kommersiya fəaliyyəti dayandırılmış şəxs olmaması (Arayışın qeydə alınma tarixi cari rübü əhatə etməlidir, arayış elektron formada əldə olunduğu zaman həmin arayışın notarial qaydada təsdiq olunması mütləqdir);*
* *Satınalma prosedurlarının başlanmasından əvvəlki 5 (beş) il ərzində özlərinin, habelə işlərini idarə edənlərin, qulluqçularının peşəkar fəaliyyətləri, yaxud satınalma müqaviləsinin bağlanması üçün ixtisas göstəricilərini yanlış göstərmələri ilə əlaqədar cinayətə görə məhkum olunmaması, yaxud onların müvafiq peşə fəaliyyətləri ilə məşğul olmasının məhkəmə qaydasında qadağan edilməməsi (Müvafiq icra hakimiyyəti orqanı tərəfindən verilmiş sənədin əsli və ya notarial qaydada təsdiq edilmiş surəti).*

Tender təklifləri Azərbaycan dilində, xarici iddiaçılara münasibətdə isə ingilis və ya rus dilində 2 nüsxədə (əsli və surəti) tərtib olunmalıdır. Tender təklifi və bank zəmanəti hər biri ayrı zərflərdə və ya eyni zərfdə olduğu halda, zərfin üzərində sıralama nömrəsi ilə sənədlərin adları yazılmalı, iddiaçının möhürü və imzası ilə təsdiqlənmiş formada təqdim olunmalıdır. Əks təqdirdə təklif edilən sənədlər qəbul edilməyəcək.

Tender proseduru “Dövlət satınalmaları haqqında” Azərbaycan Respublikasının Qanununa uyğun keçiriləcəkdir.

İddiaçılar tenderdə iştirak etmək üçün yuxarıda göstərilən sənədləri (tender təklifi və bank zəmanəti istisna olmaqla) 28 iyul 2023-cü il saat 18.00-a qədər, tender təklifi və bank zəmanətini isə möhürlənmiş ikiqat zərfdə 07 avqust 2023-cü il saat 18.00-a qədər Bakı şəhəri, D.Əliyeva, 230 (“Azərbaycan Dəmir Yolları” Qapalı Səhmdar Cəmiyyəti) ünvanına təqdim etməlidirlər. Göstərilən vaxtdan gec təqdim olunmuş zərflər açılmadan geri qaytarılacaqdır.

İddiaçıların tender təklifləri zərfləri 08 avqust 2023-cı il tarixdə, saat 15.00-da yuxarıda göstərilən ünvanda açılacaqdır. İddiaçıların səlahiyyətli nümayəndələri zərflərin açılışında iştirak edə bilərlər.

**TENDER KOMİSSİYASI**